תוכן

[א. מת לו מת אינו יוצא מפתח פלטרין שלו ... בדוד שיצא אחר מיטתו של אבנר שנאמר והמלך דוד הלך אחר המטה אמרו לו לא היה הדבר אלא לפייס את העם 2](#_Toc186999638)

[ב. וכשמברין אותו כל העם מסובין על הארץ והוא מיסב על הדרגש 2](#_Toc186999639)

[ג. מקום שנהגו נשים לצאת אחר המיטה יוצאות לפני המיטה יוצאות 3](#_Toc186999640)

[ד. השתא קא מוכלינן ליה וקא משקינן ליה 4](#_Toc186999641)

[ה. דרגש אינו צריך לכפותו ... הכופה את מטתו לא מטתו בלבד הוא כופה אלא כל מטות שיש לו בתוך ביתו הוא כופה 5](#_Toc186999642)

[ו. אם היתה מיוחדת לכלים אינו צריך לכפותה ... דרגש מתיר קרביטין והוא נופל מאיליו 7](#_Toc186999643)

[ז. כלי עץ מאימתי מקבלין טומאה המטה והעריסה משישופם בעור הדג 8](#_Toc186999644)

[ח. מטה שנקליטיה יוצאין זוקפה ודיו 8](#_Toc186999645)

[ט. ומוציא למלחמת הרשות על פי בית דין של שבעים ואחד 8](#_Toc186999646)

[י. ופורץ לעשות לו דרך ואין ממחה בידו דרך המלך אין לו שיעור 9](#_Toc186999647)

[יא. וכל העם בוזזין ונותנין לו והוא נוטל חלק בראש 9](#_Toc186999648)

[יב. כל האמור בפרשת מלך מלך מותר בו 10](#_Toc186999649)

[יג. שלש מצות נצטוו ישראל בכניסתן לארץ להעמיד להם מלך ולהכרית זרעו של עמלק ולבנות להם בית הבחירה 10](#_Toc186999650)

[יד. כשהוא אומר כי יד על כס יה מלחמה לה' בעמלק הוי אומר להעמיד להם מלך תחילה ואין כסא אלא מלך ... להכרית זרעו של עמלק תחלה וכן בדוד הוא אומר 11](#_Toc186999651)

[טו. אוצרות מלכים למלך ושאר ביזה שבוזזין מחצה למלך ומחצה לעם 12](#_Toc186999652)

דף כ.

# מת לו מת אינו יוצא מפתח פלטרין שלו ... בדוד שיצא אחר מיטתו של אבנר שנאמר והמלך דוד הלך אחר המטה אמרו לו לא היה הדבר אלא לפייס את העם

כבר התבאר במסכת נדרים דף נו. שכבוד גדול נוהגין במלך, ומשימין לו אימה ויראה בלב כל אדם, אולם המלך חייב[[1]](#footnote-1) בכל דברי אבילות, אלא שאינו יוצא מפתח פלטרין שלו אחר מתו, ואין צריך לומר אחר מתים אחרים, ואינו מנחם אבלים, ומה שנאמר (שמואל ב ג פסוק לא) וַיֹּאמֶר דָּוִד אֶל יוֹאָב וְאֶל כָּל הָעָם אֲשֶׁר אִתּוֹ קִרְעוּ בִגְדֵיכֶם וְחִגְרוּ שַׂקִּים וְסִפְדוּ לִפְנֵי אַבְנֵר וְהַמֶּלֶךְ דָּוִד הֹלֵךְ אַחֲרֵי הַמִּטָּה, לא יצא דוד אחר אבנר אלא לפייס את העם, להודיע לעם שלא נהרג ברצונו. כלומר להסיר מלבם שהיו חושבין שדוד צוה להרוג את אבנר, וצורך שעה היה מפני שלום המלכות, אבל בלא טענה זו אם רצה אין שומעין לו[[2]](#footnote-2).

#  וכשמברין אותו כל העם מסובין על הארץ והוא מיסב על הדרגש

המלך שמת לו מת[[3]](#footnote-3) כשמברין אותו כל העם מסובין על הארץ והוא מיסב על הדרגש[[4]](#footnote-4), ואם נכנס לעזרה והיה מזרע דוד ישב, שאין ישיבה בעזרה אלא למלכי בית דוד בלבד, שנאמר (שם ז פסוק יח) וַיָּבֹא הַמֶּלֶךְ דָּוִד וַיֵּשֶׁב לִפְנֵי ה'.

# מקום שנהגו נשים לצאת אחר המיטה יוצאות לפני המיטה יוצאות

מקום שנהגו[[5]](#footnote-5) לצאת נשים לפני המטה יוצאות, ומקום שנהגו לצאת אחר המטה יוצאות[[6]](#footnote-6), וכל אחד יש טעם למנהגו[[7]](#footnote-7), שמי שאומר שהנשים יוצאות תחלה לפני המטה, מפני שהן גרמו מיתה לעולם תחלה, ומי שאומר שהאנשים מהלכים תחלה והנשים אחריהם, הוא מפני כבודן של בנות ישראל שלא יביטו בהן האנשים, ועכשיו נהגו שאין יוצאות אלא לאחר המטה ואין לשנות. וצריך להזהר מאד שלא תלכנה בין האנשים[[8]](#footnote-8), וכל זה מדינא[[9]](#footnote-9), אולם יש למנוע נשים לצאת לבית הקברות אחר המיטה[[10]](#footnote-10), ואם יוצאות גורמין רעה לעולם ח"ו[[11]](#footnote-11), לפיכך ראוי למונעם.

# השתא קא מוכלינן ליה וקא משקינן ליה

כבר התבאר במסכת מו"ק דף כז: שאבל[[12]](#footnote-12) אסור לאכול סעודה ראשונה משלו, אבל סעודה שניה מותר אף ביום הראשון.

ומצוה על שכניו שיאכילוהו משלהם כדי שלא יאכל משלו ואם לא שלחו לו סעודת הבראה, או שהוא יחידי בעיר אין חייב לצער את עצמו ויכול לאכול משלו[[13]](#footnote-13).

י״א[[14]](#footnote-14) דבל האיסור הוא רק באכילת פת, אבל מותר לאכול מיני פרפרת או פירות וכן מותר לשתות, ויש אוסרים אפילו לשתות תה או קפה[[15]](#footnote-15), ויש מתירים לשתות אבל אוסרים לאכול אפילו פירות ומיני תבשילים[[16]](#footnote-16)

במוצאי שבת מותר להאבל להבדיל על הכוס משלו לכו"ע קודם סעודת הבראה.[[17]](#footnote-17)

אשה אבלה[[18]](#footnote-18) אין לאנשים להברותה, אבל נשים מברין אותה, ויש שכתבו שאם בעלה או אחיה או בניה הגדולים ג״כ אבלים, יכולים אנשים להביא להם סעודת הבראה אף שזה גם בשביל האשה.

המנהג[[19]](#footnote-19) להברות בעוגות(עגולות) ובביצים מבושלות, ולא יקלוף האבל עצמו הביצים דנראה כרעבתן

יכול[[20]](#footnote-20) אחד להאכיל את חברו בימי אבלו, והוא יחזור גם כן ויאכילנו בימי אבלו, ובלבד שלא יתנו בתחילה.

# דרגש אינו צריך לכפותו ... הכופה את מטתו לא מטתו בלבד הוא כופה אלא כל מטות שיש לו בתוך ביתו הוא כופה

עוד התבאר שם דף טו. כא. ודף כז. שאבל חייב בכפיית המטה[[21]](#footnote-21), ובשעת שינה ואכילה יושב על מטה כפויה, ולא מטתו בלבד הוא כופה אלא כל המטות שיש לו בתוך ביתו הוא כופה אפילו עשר מטות בעשרה בתים ובעשר עיירות חייב לכפות את כולם.

הפך כל מטותיו והיה הוא ישן על גבי מטות אחרים או על גבי כסא או על גבי ארון או על גבי קרקע, לא יצא ידי חובתו, אלא ישן על גבי המטה הכפויה[[22]](#footnote-22). ועכשיו לא נהגו בכפיית המטה מפני שיאמרו העכו״ם שהוא מכשפות, ועוד שאין המטות שלנו עשויות כמטות שלהם כדי שיהא ניכר בהם כפיה[[23]](#footnote-23). ונהגו להקל לישון על גבי מטה, ובפרט בדורות שלנו שירדה חולשה לעולם[[24]](#footnote-24).

אך יש נוהגים להפוך הכר והכסת[[25]](#footnote-25), וכן יש נוהגים להפוך מטתו של הנפטר[[26]](#footnote-26).

אולם אסור לאבל לישב ע״ג ספסל וכסא, או ע״ג כרים וכסתות ,אלא ע״ג קרקע. ויש להקל לשבת על גבי קרקע מרוצפת, ואין בזה משום חששת המקובלים שלא לישב על גבי קרקע משום רוח רעה. ומכל מקום היכא דאפשר טוב להפסיק בבגד, או מצע נמוך.

אם הוא חולה או זקן שיש לו צער בישיבה ע״ג קרקע שאז מותר לשים כר קטן מתחתיו, מיהו אינו מוכרח לישב כל היום, ויכול לעמוד או להלך, רק כשהמנחמים אצלו צריך לישב ע״ג קרקע[[27]](#footnote-27). והמנחמים מותרים לישב ע״ג ספסל[[28]](#footnote-28).

והמנהג כיום להקל לשבת ע״ג כסא נמוך, או ע״ג כר וכדומה[[29]](#footnote-29). ויש מהדרין שלא יהיה הכסא גבוה מן הארץ יותר מטפח[[30]](#footnote-30), ויש שאינם נזהרים בזה אך שלא יהי׳ גבוה יותר מג׳ טפחים[[31]](#footnote-31).

# אם היתה מיוחדת לכלים אינו צריך לכפותה ... דרגש מתיר קרביטין והוא נופל מאיליו

בעת שהיו[[32]](#footnote-32) נוהגים בכפית המיטה, המטה המיוחדת לכלים או למעות אינו צריך לכפותה, דרגש אינו צריך לכפותו אלא מתיר את קרביטיו והוא נופל מאליו, שלומר שדרגש שקושרין אותו ברצועות בארוכות המטה מתיר הרצועות שהעור קשור בהם והוא נופל לארץ[[33]](#footnote-33), מטה שנקליטיה יוצאין ממנה, שהרי אי אפשר להפכה זוקפה ודיו.

דף כ:

# כלי עץ מאימתי מקבלין טומאה המטה והעריסה משישופם בעור הדג

כהר התבאר במסכת נדרים דף נו. שכל הכלים[[34]](#footnote-34) אין מקבלין טומאה עד שתגמר מלאכתן, וכלי עץ מאימתי מקבלין טומאה, המטה והעריסה משישופם בעור הדג[[35]](#footnote-35), גמר שלא לשוף מקבלין טומאה.

# מטה שנקליטיה יוצאין זוקפה ודיו

עוד התבאר שם שנקליטין הם שני עמודים שבאמצע דופני המטה, אחת מראשותיה ואחת במרגלותיה, ומניחין קנה מלמעלה מזה לזה ופורסין עליו את הכילה, ופעמים שעושין מסמורות מפוצלין בראשיהן והיא אונק.

לפיכך מטה[[36]](#footnote-36) שנקליטיה יוצאין ממנה אי אפשר להפכה אין בה דין כפיית המיטה ממדינא דגמ' ולכן זוקפה ודיו.

# ומוציא למלחמת הרשות על פי בית דין של שבעים ואחד

אין המלך נלחם תחלה אלא מלחמת מצוה, ואי זו היא מלחמת מצוה זו מלחמת שבעה עממים, ומלחמת עמלק[[37]](#footnote-37), ועזרת ישראל מיד צר שבא עליהם, ואחר כך נלחם במלחמת הרשות והיא המלחמה שנלחם עם שאר העמים כדי להרחיב גבול ישראל ולהרבות בגדולתו ושמעו.

מלחמת מצוה[[38]](#footnote-38) אין המלך צריך ליטול בה רשות בית דין, אלא יוצא מעצמו בכל עת, וכופה העם לצאת, אבל מלחמת הרשות אינו מוציא העם בה אלא על פי בית דין של שבעים ואחד.

# ופורץ לעשות לו דרך ואין ממחה בידו דרך המלך אין לו שיעור

כבר התבאר במסכת ב"ק דף ס: שי"א[[39]](#footnote-39) שמלך פורץ לעשות לו דרך ואין ממחין בידו, ודרך המלך אין לה שיעור, אלא כפי מה שהוא צריך, אינו מעקם הדרכים מפני כרמו של זה או מפני שדהו של זה, אלא הולך בשוה וי"א[[40]](#footnote-40) שלא הותר לו אלא בעת מלחמה שפורץ דרך כנזכר ועושה מלחמתו[[41]](#footnote-41).

#  וכל העם בוזזין ונותנין לו והוא נוטל חלק בראש

 כל[[42]](#footnote-42) הממלכות שכובש המלך הרי אוצרות המלכים למלך, ושאר הבזה שבוזזין בוזזין ונותנין לפניו והוא נוטל מחצה בראש, ומחצית הבזה חולקין אותה כל אנשי הצבא ביחד עם העם היושבין על הכלים במחנה לשמרם חולקין בשוה, שנאמר (שמואל א ל פסוק כד) כִּי כְּחֵלֶק הַיֹּרֵד בַּמִּלְחָמָה וּכְחֵלֶק הַיֹּשֵׁב עַל הַכֵּלִים יַחְדָּו יַחֲלֹקוּ.

# כל האמור בפרשת מלך מלך מותר בו

רשות יש למלך[[43]](#footnote-43) ליתן מס על העם לצרכיו או לצורך המלחמות, וקוצב לו מכס ואסור להבריח מן המכס, שיש לו לגזור שכל מי שיגנוב המכס ילקח ממונו או יהרג שנאמר (שם ח פסוק יז) וְאַתֶּם תִּהְיוּ לוֹ לַעֲבָדִים ובפרשת שופטים הוא אומר (דברים כ פסוק יא) יִהְיוּ לְךָ לָמַס וַעֲבָדוּךָ, מכאן שנותן מס וקוצב מכס ודיניו בכל אלו הדברים וכיוצא בהן דין[[44]](#footnote-44), שכל האמור בפרשת מלך בספר שמואל כגון (שם פסוק יא יג) אֶת בְּנֵיכֶם יִקָּח וְשָׂם לוֹ בְּמֶרְכַּבְתּוֹ וגו', וְאֶת בְּנוֹתֵיכֶם יִקָּח לְרַקָּחוֹת וּלְטַבָּחוֹת וּלְאֹפוֹת וכיוצא בהם, מלך זוכה בו[[45]](#footnote-45).

# שלש מצות נצטוו ישראל בכניסתן לארץ להעמיד להם מלך ולהכרית זרעו של עמלק ולבנות להם בית הבחירה

שלש מצות[[46]](#footnote-46) נצטוו ישראל בשעת כניסתן לארץ, למנות להם מלך שנאמר (דברים יז פסוק טו) שׂוֹם תָּשִׂים עָלֶיךָ מֶלֶךְ וגו', ולהכרית זרעו של עמלק שנאמר (שם כה פסוק יט) תִּמְחֶה אֶת זֵכֶר עֲמָלֵק, ולבנות בית הבחירה שנאמר[[47]](#footnote-47) (שם יב פסוק ה) לְשִׁכְנוֹ תִדְרְשׁוּ וּבָאתָ שָׁמָּה.

# כשהוא אומר כי יד על כס יה מלחמה לה' בעמלק הוי אומר להעמיד להם מלך תחילה ואין כסא אלא מלך ... להכרית זרעו של עמלק תחלה וכן בדוד הוא אומר

מינוי מלך[[48]](#footnote-48) קודם למלחמת עמלק, שנאמר[[49]](#footnote-49) (שמואל שם טו פסוק א ג) אֹתִי שָׁלַח ה' לִמְשָׁחֳךָ לְמֶלֶךְ וגו' עַתָּה לֵךְ וְהִכִּיתָה אֶת עֲמָלֵק וגו', והכרתת זרע עמלק קודמת לבנין הבית, שנאמר (שם ב ז פסוק א ב) וַיְהִי כִּי יָשַׁב הַמֶּלֶךְ בְּבֵיתוֹ וַה' הֵנִיחַ לוֹ מִסָּבִיב מִכָּל אֹיְבָיו וגו', וַיֹּאמֶר הַמֶּלֶךְ אֶל נָתָן הַנָּבִיא רְאֵה נָא אָנֹכִי יוֹשֵׁב בְּבֵית אֲרָזִים מאחר שהקמת מלך מצוה למה לא רצה הקדוש ברוך הוא כששאלו מלך משמואל, לפי ששאלו בתרעומת, ולא שאלו לקיים המצוה אלא מפני שקצו בשמואל הנביא, שנאמר (שם ח פסוק ז) וַיֹּאמֶר ה' אֶל שְׁמוּאֵל שְׁמַע בְּקוֹל הָעָם לְכֹל אֲשֶׁר יֹאמְרוּ אֵלֶיךָ כִּי לֹא אֹתְךָ מָאָסוּ כִּי אֹתִי מָאֲסוּ מִמְּלֹךְ עֲלֵיהֶם.

# אוצרות מלכים למלך ושאר ביזה שבוזזין מחצה למלך ומחצה לעם

כל[[50]](#footnote-50) הממלכות שכובש המלך הרי אוצרות המלכים למלך, ושאר הבזה שבוזזין בוזזין ונותנין לפניו והוא נוטל מחצה בראש, ומחצית הבזה חולקין אותה כל אנשי הצבא ביחד עם העם היושבין על הכלים במחנה לשמרם חולקין בשוה, שנאמר (שמואל א ל פסוק כד) כִּי כְּחֵלֶק הַיֹּרֵד בַּמִּלְחָמָה וּכְחֵלֶק הַיֹּשֵׁב עַל הַכֵּלִים יַחְדָּו יַחֲלֹקוּ.

1. רמב"ם הלכות אבל פרק ז הלכה ז ומלכים פרק ב הלכה ד [↑](#footnote-ref-1)
2. כס"מ מלכים שם [↑](#footnote-ref-2)
3. רמב"ם אבל שם ח, מלכים שם [↑](#footnote-ref-3)
4. מטה של עור שהיו נוהגין באותו זמן כס"מ שם [↑](#footnote-ref-4)
5. שו"ע ונו"כ יו"ד שנט א [↑](#footnote-ref-5)
6. כתב הרמב"ן והטור מתוספתא מקומות שנהגו להיות אבלים הולכים לפני המטה הולכים וכתב הב"ח האידנא ליכא מנהג בהליכת אבלים אלא הולכים בין שאר העם. ש"ך שם א [↑](#footnote-ref-6)
7. לבוש שם מהב"י בשם הירושלמי [↑](#footnote-ref-7)
8. גשר החיים יד אות טו והביא מהזוהר פרשת ויקהל דף קצו עמוד א דְּהָא בְּשַׁעֲתָא דְּמֵיתָא אַפְקֵי לֵיהּ מִבֵּיתֵיהּ לְבֵי קִבְרֵי, מַלְאָךְ הַמָּוֶת אִשְׁתְּכַח בֵּינֵי נְשֵׁי. אֲמַאי בֵּינֵי נְשֵׁי. דְּהָכִי הוּא אוֹרְחוֹי, מִיּוֹמָא דְּפַתֵּי לְחַוָּה, וּבְגִינָהּ גָּרִים מוֹתָא לְכָל עָלְמָא. וְע"ד קָטִיל בַּר נָשׁ, וְגוּבְרֵי אִשְׁתְּכָחוּ עִם מֵיתָא, עָאל בֵּינֵי נְשֵׁי בְּאָרְחָא. (פי' כי בשעה שמוציאים המת מביתו לבית הקברות, נמצא מלאך המות בין הנשים. למה נמצא בין הנשים. הוא משום שכך הוא דרכו משום שפיתה את חוה, ובשבילה גרם המות לכל העולם, שע"כ הוא ממית האדם. והגברים נמצאים עם המת. והמלאך המות נכנס בין הנשים, בהדרך עד בית הקברות.) וְאִית לֵיהּ רְשׁוּ לְמִקְטַל בְּנֵי נָשָׁא, וְאִסְתָּכַּל בְּאַנְפַּיְיהוּ בְּאָרְחָא דְּאִתְחֲזִיאוּ קַמֵּיהּ, מִשַׁעֲתָא דְּמָפְקֵי לֵיהּ מִבֵּיתֵיהּ לְבֵי קִבְרֵי, עַד דְּאָהַדְרוּ לְבֵיתַיְּיהוּ וּבְגִינֵיהוֹן גָּרִים מוֹתָא לְכַמָּה גּוּבְרִין בְּעָלְמָא, עַד לָא מָטָא זִמְנַיְיהוּ. וְע"ד כְּתִיב, וְיֵשׁ נִסְפֶּה בְּלֹא מִשְׁפָּט. בְּגִין דְּסָלִיק וְאַסְטִין, וְאַדְכַּר חוֹבוֹי דְּבַר נָשׁ קַמֵּי קב"ה, וְאִתְדַן עַל אִינּוּן חוֹבִין וְאִסְתַּלָּק עַד לָא מָטָא זִמְנֵיהּ. (פי' ויש לו רשות אז, להמית בני אדם, והוא מסתכל בפניהם של הנראים לפניו בדרך לבית הקברות, משעה שמוציאים המת מביתו לבית הקברות, עד שחוזרים לביתם. ומשום זה, גורם מות לכמה אנשים בעולם מטרם שמגיע זמנם. וע"ז כתוב, ויש נספה בלא משפט. משום שעולה ומסטין ומזכיר עונותיו של האדם לפני הקדוש ברוך הוא, והוא נידון על אלו העונות, ונסתלק מטרם שמגיע זמנו.) [↑](#footnote-ref-8)
9. שו"ע ונו"כ שם ב כדי שלא תקשה אהדדי ממה שכתב בסעיף ב' יש למנוע מלצאת נשים לבית הקברות אחר המטה עכ"ל. אם כן משמע שאסור לצאת הנשים לאחר המטה, ולעיל מיניה כתב ועכשיו נהגו שאין יוצאות הנשים אלא לאחר המטה, וכתב על זה ואין לשנות. ונראה לפרש הא דכתב ואין לשנות הוא איירי מדינא דגמרא שלנו, והא דכתב יש למנוע וכו' הוא מדברי הזוהר בפרשת ויקהל [קצו, א] והביאו הב"י בסימן זה [עמוד רלו ד"ה ובספר]. וכן ראיתי נוהגין הספרדים בהיותי אב"ד ור"מ בק"ק המבורג. בית הלל שם. [↑](#footnote-ref-9)
10. לא יעמוד בפני הנשים בשעה שחוזרות מן המת, ואם פגע ליהדר אפיה ולימא ויאמר ה' אל השטן יגער ה' בך השטן כו' [זכריה ג, ב] עד דחלפי מיניה לחם רב שם. עי' זהר פ' ויקהל בפסוק ויבואו האנשים על הנשים, דבפחות מז' נשים אין חשש בפוגע בהן. וז"ל ת"ח, לָא אִשְׁתְּכַח בֵּינֵי נְשֵׁי, פָּחוּת מִשֶּׁבַע נָשִׁים, וְלָא פָּחוּת מֵעֶשֶׂר. וּבְאָרְחָא בְּאִתְגַּלְּיָא, בְּשֶׁבַע אִשְׁתְּכַח, וּבָעֵי דִּינָא. בְּעֶשֶׂר, אַסְטֵי לְקָטְלָא. וּבְגִין דְּאִשְׁתְּכַח בֵּינַיְיהוּ בְּאָרְחָא בְּאִתְגַּלְּיָא, כְּתִיב וַיָּבֹאוּ הָאֲנָשִׁים עַל הַנָּשִׁים. וְאִסְתְּמָרוּ כָּל הַהוּא יוֹמָא כֻּלְּהוּ חַבְרַיָּיא, וְאִשְׁתָּדָּלוּ בְּאוֹרַיְיתָא. (פי' בוא וראה, אין מלאך המות נמצא בין הנשים, שהן פחות משבע נשים, ולא פחות מעשר. ומפרש, בדרך בגלוי, הוא נמצא בשבע נשים, ומבקש דין. ואם יש עשר נשים הוא מסטין להמית. ומשום שנמצא ביניהן בדרך בגלוי. כתוב, ויבאו האנשים על הנשים. דהיינו לאחורי כתפיהן כנ"ל. וכל החברים נשמרו כל אותו היום ועסקו בתורה) וע"ש עוד בזה דף קצ"ו ב. דעת תורה שם. וז"ל הזוה"ק מַאי תַּקָנְתֵּיה. בְּשַׁעֲתָא דְּנַטְלֵי מֵיתָא לְבֵי קִבְרֵי, יֶהְדַּר בַּר נָשׁ אַנְפּוֹי וְיִּשְׁבּוֹק לְנָשֵׁי בָּתַר כַּתְפּוֹי. וְאִי אִינּוּן מְקַדְּמֵי, יְהַךְ לַאֲחוֹרָא, בְּגִין דְּלָא יִתְחָזֵי עִמְּהוֹן אַנְפִּין בְּאַנְפִּין. וּלְבָתַר דִּמְהֲדְרֵי מִבֵּי קִבְרֵי, לָא יֶהְדַּר בְּהַהוּא אָרְחָא דְּנָשֵׁי קַיְימָן, וְלָא יִסְתָּכַּל בְּהוּ כְּלַל, אֶלָּא יִסְטֵי בְּאָרְחָא אַחֲרָא. וּבְגִין דִּבְנֵי נָשָׁא לָא יַדְעֵי, וְלָא מִסְתַּכְּלִן דָּא, רוּבָּא דְּעָלְמָא, אִתְדָּנוּ בְּדִינָא, וְאִסְתַּלָּקוּ עַד לָא מָטָא זִמְנַיְיהוּ. (ויש לו רשות אז, להמית בני אדם, והוא מסתכל בפניהם של הנראים לפניו בדרך לבית הקברות, משעה שמוציאים המת מביתו לבית הקברות, עד שחוזרים לביתם. ומשום זה, גורם מות לכמה אנשים בעולם מטרם שמגיע זמנם. וע"ז כתוב, ויש נספה בלא משפט. משום שעולה ומסטין ומזכיר עונותיו של האדם לפני הקדוש ברוך הוא, והוא נידון על אלו העונות, ונסתלק מטרם שמגיע זמנו.) [↑](#footnote-ref-10)
11. לבוש וש"ך שם ב [↑](#footnote-ref-11)
12. שו"ע ונו"כ שעח א [↑](#footnote-ref-12)
13. ט"ז שם א [↑](#footnote-ref-13)
14. חכמת שלמה שם [↑](#footnote-ref-14)
15. קיצושו"ע קצו י בהגה"ה [↑](#footnote-ref-15)
16. שו"ת דברי מלכיאל ח"ב צז וכ"כ בגשה"ח פ"כ ב וכן מסיק בשו"ת יבי"א ח"ב יו"ד כה [↑](#footnote-ref-16)
17. קיצושו"ע שם וגשה"ח שם [↑](#footnote-ref-17)
18. שו"ע ונו"כ שם ב גשה"ח שם [↑](#footnote-ref-18)
19. שו"ע ונו"כ שם ט [↑](#footnote-ref-19)
20. שו,ע ונו"כ שם א [↑](#footnote-ref-20)
21. שו"ע ונו"כ יו"ד שפז א ב [↑](#footnote-ref-21)
22. רמב"ם הלכות אבל פרק ה הלכה יח [↑](#footnote-ref-22)
23. מטות שלהן לא היו ראשיהן בולטין כעין שלנו והיה ניכר בהן הכפיה שרגליהם למעלה, אבל מטות שלנו ראשיהם בולטין ואין הכפייה ניכר בהן לפיכך לא שייך בהן כפייה. לבוש שם [↑](#footnote-ref-23)
24. ברכי יוסף (סי' שפז סק"א) בשם הפנים מאירות ח"ב (ס"ס קמט). ע"ש. ועיין שו"ת יביע אומר חלק ט', ושם (חיו"ד סוף סימן לט) הביא מה שכתב הדרישה (סימן שפז סק"א) בשם הלכות שמחות למהר"ם, שאין לאבל לישן על מטה אלא על גבי קרקע. וכן כתב הש"ך (בסימן שפז סק"א) מרן החיד"א [הנ"ל] הביא דברי הש"ך, וכתב, אבל הרב פנים מאירות יצא לישע מנהגם של ישראל, והוכיח במישור להתיר לישן על גבי מטה, והמיקל לא הפסיד, ובפרט בדורות הללו שהם חלושי המזג, אין כאן אפילו חומרא. וכן כתב בערוך השלחן, שכן המנהג. וכן כתב בגשר החיים (ח"א עמו' ריב). ואף על פי שמרן כתב בשלחן ערוך (סימן תקנה ס"ב) יש מי שנוהג לשכב בליל ט' באב מוטה על הארץ ומשים אבן תחת ראשו, [והוא מהכלבו] הרי גם זה אינו אלא חומרא בעלמא, ואין ללמוד משם, דשאני חורבן בית המקדש דתקיף לן טובא. ועיין בשבו׳׳י ח״א סי׳ צ ובעיקרי הד׳׳ט יו׳׳ד סי׳ ל״ו אות כ׳׳ו ובשו׳׳ת דברי מלכיאל ח׳׳ב סי׳ צ׳׳ב [↑](#footnote-ref-24)
25. רע׳׳א שם בשם ב׳׳י שכתב בשם רבינו ירוחם ראיתי בכל המקומות שמהפכים את הכר או הכסת רמז לזה, ואע״פ שלא דברו חכמים אלא במטה של עץ ושל חבלים, וכן כתב שם בב׳׳ה וכתב הריב״ש שבכ היו נוהגים בארצו להפוך הכרים והכסתות וכ״כ שם הד״מ סק״ג ובד״ת שם הביא דבריב׳׳ש שם מבואר שאם הנוי של הכר בצד אחד יש להפוך הכר שיהיה הנוי למטה, אבל בכרים וכסתות שלנו לא שייך זה. [↑](#footnote-ref-25)
26. במעבר יבוק דף קע״ט כתב שיש נוהגין לכוף עכ״פ מטתו של הנפטר, ובמשמרת שלום אות כ׳— י׳׳ח הביא את המעבר יבוק הנ״ל, וסיים והאידנא לא ראיתי שיכופו גם מטת המת, אלא נהוג שמכסין מטת המת בלבד לחוד , ואין מקשטין אותה כל ז׳ בכרים וכסתות כדי להכיר מקום הנפטר [↑](#footnote-ref-26)
27. ש"ך שם ס"ק א ועיין פרי מגדים משבצות זהב תקנט ד "באבל אסור על גבי כסא וספסל מדינא, עיין יורה דעה שפ"ז, וכאן (ת"ב) ממנהגא" [↑](#footnote-ref-27)
28. ש׳׳ך שם בשם הדרישה. והנה מעיקר הדין צריכים גם המנחמים לישב ע״ג קרקע כדמבואר בטור אך המנהג כיום הוא כדעת הפרישה סק״א "דכי מחיל האבל ליקריה מצי מחיל, ולכך האידנא אין המנחמים יושבים לעולם ע"ג קרקע, דמסתמא מחיל להו האבל. [↑](#footnote-ref-28)
29. בערוך השולחן כתב על דברי הש"ך הנזכר דבירושלמי רפ״ג דברכות נ"ל ראיה דאינו כן, דגרסינן התם מניין לכפיית המיטה ר' קריספא בשם רבי יוחנן (ב פסוק יג) "וישבו אתו לארץ" וישבו אתו לארץ על הארץ אין כתב כאן אלא וישבו אתו לארץ דבר שהוא סמוך לארץ מיכן שהיו ישנין על גבי מיטות כפופות, וכן כתב

בגשר החיים פ"כ ה — יא. [↑](#footnote-ref-29)
30. גשר החיים שם, עפמ"ש תשו׳ אדני שדה בנוגע לת"ב וכן כתב בכף החיים סי׳ תקנב מ, דנסר של עץ כשאין גבוה טפח דלא חזי לישיבה הו"ל יושב ע"ג קרקע. [↑](#footnote-ref-30)
31. גשר החיים שם ובטעמי המנהגים סי׳ תתסד, ובד"ת שם הביא דעות שצריך פחות מטפח, ודעות שפחות מג׳ טפחים. [↑](#footnote-ref-31)
32. רמב"ם שם [↑](#footnote-ref-32)
33. כס"מ שם [↑](#footnote-ref-33)
34. רמב"ם הלכות כלים פרק ה הלכה א [↑](#footnote-ref-34)
35. פירשו הר"ש והרא"ש והר"ב דזה אינו שיפוי ליופי אלא להסיר הקיסמין שבהם שמשרטין את הבשר ולא חזו למלאכתן ע"ש. ואי קשיא מה שייך לזה עור הדג י"ל שיש מין דג שיש בעורו כמין מחטין קטנים דקים והם מסירין את הקיסמין [ת"י]. אבל רש"י ז"ל בסנהדרין [כ' ב] שהובא משנה זו ופירש"י משפשפם בעור הדג כדי להחליק הארוכות לייפותם, עכ"ל. וכן משמע מסתימת לשון הרמב"ם. ובפי' המשניות כתב מפורש בזה"ל: עור דג ידוע ימרוקו בו הכלים וימרק ויבהיקם, עכ"ל. הרי להדיא שזהו ליופי, וצ"ל לדבריהם דאדרבא זה קמ"ל, דאע"ג דבכל כלי עץ שיפוי לא מעכב מ"מ במטה ועריסה מעכב, משום דכל זמן שלא ישופם לא יישן בו ולא ישב עליו. ערוך השולחן העתיד הלכות כלים סימן קצא סעיף י [↑](#footnote-ref-35)
36. רמב"ם הלכות אבל פרק ה הלכה יח [↑](#footnote-ref-36)
37. ויש לתמוה על רבינו שקרא למלחמת שבעה עממין ומלחמת עמלק מצוה ולא קראה חובה. כס"מ שם, ולא ידעתי מקום לתמיהתו דרבינו פסק כרבנן ולדידהו ליכא אלא תרי דינים מצוה ורשות דמלחמת בית דוד לרווחא ולמעוטי עכו"ם דלא ליתו עלוייהו הוי רשות ומלחמת יהושע הוי מצוה ובמלחמת יהושע הכל יוצאין שהיא מצוה אבל בשאר אין יוצאין הכל וכיון שכן אין צריך לומר לדבריהם אלא מצוה לעלויי מעלה אחת מינה לרשות וכמו שפירש שם רש"י ז"ל בסוף משוח מלחמה דבשלמא לר' יהודה איצטריך לומר חובה דתלתא דינים הוי חובה ומצוה ורשות חובה הוי מלחמת שבעה עממין דהכל יוצאין לה מצוה הוי למעוטי עכו"ם דלא ליתו עלייהו דקרינן לה מצוה משום דלא הוי כחובה שהכל יוצאין אבל מ"מ לא הוי כרשות שהעוסק בה פטור ממצוה אחרת מה שאין כן ברשות ומלחמת בית דוד לרוחא רשות דלא הוי עוסק במצוה לפטור ממצוה אחרת אבל לרבנן ליכא אלא תרי דינים ולדידהו לא איכפת להו לקרות חובה וכמבואר בדברי רש"י ז"ל שם אבל מ"מ קשה למה לא כתב רבינו דהא דלמעוטי עכו"ם דלא ליתו עלייהו הוי רשות כרבנן דאמרי למעוטי עכו"ם דלא ליתו עלייהו דהוי רשות ולא כתב אלא שנלחם עם שאר העם להרחיב גבול ישראל דהיינו מלחמת בית דוד לרווחא דאמרו בגמרא דהכל מודים בה וחלוקה דפלוגתא לא הוזכרו בדבריו כלל. וי"ל דהוזכרה במה שאמר ולהרבות בגדולתו ושמעו דהכוונה שיראו ממנו ולא יבאו עליו והיינו למעוטי עכו"ם דלא ליתו עלייהו. לח"מ שם [↑](#footnote-ref-37)
38. רמב"ם הלכות מלכים פרק ה הלכה ב [↑](#footnote-ref-38)
39. פירש"י בפ"ב דסנהדרין (דף כ' ב) ופורץ גדרות אחרים לעשות לו דרך לשדהו ולכרמו וכן פירש"י ז"ל בפ' הערל (דף ע"ו ב) ומשמע מדבריו דבכל עת וזמן אפי' שלא לצורך מלחמה אלא לצורכו בלבד עושה כן. לחם משנה מלכים פרק ה הלכה ג [↑](#footnote-ref-39)
40. רמב"ם הלכות מלכים פרק ה הלכה ג [↑](#footnote-ref-40)
41. וסוף דבריו אלא הולך בשוה ועושה מלחמתו משמע דמפרש דמתני' לענין מלחמה אתמרה דהיכא דצריך המלך למלחמתו כן הוא עושה אבל לא לצורכו ובפרק הכונס (דף ס') הביאו הא דפורץ לעשות לו דרך גבי קרא דויבקעו שלשת הגבורים וכו' דהיינו שעת מלחמה ולא מצינו שלא בשעת מלחמה שלצורכו יוכל המלך לעשות כן זה דעתו ז"ל. לח"מ שם [↑](#footnote-ref-41)
42. שם פרק ד הלכה ט [↑](#footnote-ref-42)
43. רמב"ם שם פרק ד הלכה א [↑](#footnote-ref-43)
44. ואמרינן בכמה דוכתי דינא דמלכותא דינא ואפילו מלכי הגוים אמרי' בהו דינא דמלכותא דינא. רדב"ז שם [↑](#footnote-ref-44)
45. ופסק רבינו שכל האמור בפרשת מלך זוכה בו משום דהלכה כשמואל בדיני וכן בפלוגתא דתנאי ר' יהודה ור' יוסי הלכה כר' יוסי. כס"מ שם [↑](#footnote-ref-45)
46. רמב"ם שם פרק א הלכה א [↑](#footnote-ref-46)
47. קשה דבהלכות בית הבחירה פ"א כתב רבינו מצות עשה לעשות בית לה' כו' שנאמר ועשו לי מקדש וכאן הביא קרא אחרינא דלשכנו תדרשו. וי"ל דהנהו קראי חד אתא למקדש שבמדבר וחד אתא למשכן שילה וכדכתב רש"י ז"ל בפרשת ראה לשכנו תדרשו זה משכן שילה ואיכא קרא אחרינא בפרשה ההיא דהיינו והיה המקום אשר יבחר ה' אלהיכם בו שמה תביאו וגו' וכתב שם רש"י ז"ל דאיירי ההוא בבית עולמים ורבינו לא הביא קרא דוהיה המקום וגו' אף על גב דההוא קרא איירי בבית עולמים משום דהנהו קראי דמדבר ושילה כתיבי בלשון אזהרה של מצות עשה דקרא ועשו לי מקדש משמע אזהרה וכן האי קרא דלשכנו תדרשו משמע דה"ק תדרשו ותעשו משכן ואח"כ תביאו שמה דאל"כ מאי תדרשו היה לו לומר לשכנו תביאו אלא ודאי דלהכי אתא קרא ולכך הביא רבינו אלו השני פסוקים שמורים שהיא מצוה גמורה וכי היכי דבשילה ובמדבר היא מצוה ודאי דבבית הבחירה היא מצוה ולא חש רבינו להביא שני המקראות במקום אחד אלא חד הביא בהל' מלכים וחד בהל' בית הבחירה אבל הסמ"ג הביא מקרא דוהיה המקום אשר יבחר וגו' משום דההוא קרא איירי בבית הבחירה אבל ועשו לי מקדש איירי במשכן שבמדבר וכמ"ש שם הרב"י וטעם רבינו נראה בעיני כדכתיבנא ולפי מ"ש הרב מהר"ר אליה מזרחי ז"ל בפרשת ראה בפירושו על פירוש רש"י ז"ל דהאי קרא דלשכנו תדרשו לעיל מיניה איירי בבית הבחירה והוי כאילו כתוב ולשכנו אתי שפיר טפי הך ראיה דמייתי רבינו כאן דאיירי קרא בבית עולמים ובשילה והוי לשון אזהרה מלשון תדרשנו כאמור. לח"מ שם. [↑](#footnote-ref-47)
48. שם הלכה ב [↑](#footnote-ref-48)
49. ומ"מ צ"ע בדברי רבינו למינוי מלך קודם למלחמת עמלק לא מייתי לה מקרא דמייתי בגמרא ועוד דלהכרתת זרע עמלק קודם לבנין הבית מייתי מקרא בתרא ולא מייתי מקרא קמא דמייתי בגמרא והיה בהניח לכם וכו'. כס"מ שם ה"א ועיין רדב"ז שכתב ורבינו מצא כתוב מבואר יותר והביאו לראיה, ותפס לו ראיה הצודקת שהיא מפי הקדוש ברוך הוא ואיתא בספרי, וכעין זה בלח"מ שם וז"ל "ואף על פי שלא הוזכרה בגמרא דידן כבר נודע דרכו של רבינו דבראיות פסוקים דבר שאינו נוגע לענין הדין לא קפיד אגמרא דידן אלא הוא מביא הראיה היותר פשוטה מאיזה מקום שימצא אותה מגמרת ירושלמי או ספרי או איזה מקום שיהיה והראיה שהביא מדוד גבי הכרתת זרע עמלק קודמת לבנין הבית היא יותר פשוטה מראיה דמייתי גמרא מקרא קמא דוהיה בהניח גו' והיה המקום אשר יבחר וגו' דאין כתוב שם שיבנו בית הבחירה אחרי כן ולא שהקרבנות יקריבו אחרי כן שם אבל אפשר שבבית הבחירה יבנו אותו קודם הכרתת זרעו של עמלק אבל הראיה של דוד היא יותר פשוטה דכתיב שם ויהי כי ישב המלך בביתו וה' הניח כו' ויאמר המלך אל נתן הנביא ראה אנכי יושב בבית ארזים וגו' ולכך הביא רבינו ראיה זאת והניח הראיה הראשונה אף על פי שהיא תורה מפני שאינה פשוטה כל כך. וכתבתי כל זה לתרץ קושיית הרב"י שהקשה כאן והניחם בצ"ע. ובמרכה"מ כתב ולק"מ דהש"ס רוצה להביא ראיה לאסמכוה אקרא מנ"ל לנביאים ובדברי קבלה מפורש. [↑](#footnote-ref-49)
50. שם פרק ד הלכה ט [↑](#footnote-ref-50)